Nos Frater Ioannes humilis Abbas de Chora notum facimus vniuersis præsentes litteras inspecturis, quòd in nostra præsentia constitutus Gerardus Burgensis de Saceio, dictus Lisretrex, recognouit se recepisse à Domino Lamberto Sacrista Reomaensi triginta libras Turonenses, quas tenebatur reddere dicto Gerardo pro Domino Achardo Priore de Iugis. Et cùm dictus Gerardus de dicta pecunia litteras haberet, sigillo venerabilis viri Rainaldi Abbatis Reomaensis sigillatas, provt ab ore ipsius audiuimus, dictas litteras dicebat se amisisse. Cùm ergo dictus Gerardus pecuniam à dicto Lamberto integrè recepisset, abrenunciauit litteris supradictis,  voluit, vt si à quolibet inuentæ fuerint,  palàm ostensæ, quòd omninò inanes sint,  pro nihilo reputentur. In cuius rei testimonium ad petitionem dicti Gerardi  instantiam, præsentes litteras dicto Lamberto tradidimus sigilli nostri munimine roboratas. Actum est hoc anno Domini millesimo ducentesimo quadragesimo-octauo, die Iouis post festum B. Nicolai.